fs. 6. Fig. 2 } 
MESEMBRYANTHEMUM MULTICEPS Nob. 
MESEMBRYANTHEMUM. multiceps; acaule caespitosum, foliis dislinclis decussatis 
recurvato-patentibus elongatis utrinque attenuatis laevissimis nitidis laeteviridibus, 
supra planis subtus carinatis, apice triquetro-compressis acuminatis. 
RADIX centralis subfusiformis; laterales ramosi, fibrosi. 
CAULIS nullus. 
FOLIA 6 — 8 radicalia, distincta, decussatim opposita, duo juniora sibi adpressa, 
dein recurvato-patentia et seniora patentissima, carnosa, poli. 1 — 2 longa, et medium versus 
lin. 4—5 lata, utrinque attenuata, supra plana subtus obtuse carinata, apicem versus 
triquetro-compressa, angulo carinati interdum sub dilatato, imo apice acuta et in mucronem 
exeuntia, laete viridia, nitida, laevissima, impunctata. 
FLORES tertiati, uno alterove saepe abortivo, pedicellati; pedicellis in scapum 
communem incidentibus , meridie et sole .ardente expansi. Scapus brevis, lin. 6—9 longus, 
subteres , superne bracteis duabus connatis, triquetro-compressis, acutis instructus, e quibus 
oriuntur pedicelli tres, intermedio (praecociore) ebracteato, lateralibus bracteatis unifloris. 
CALYX in pedicellum attenuatus, profunde quinquefidus; laciniis lanceolato- 
acuminutis, superne carinulatis , duabus margine submembranaceis, deflexis. 
PETALA pluriserialia, lineari-lanceolata, acuta, integerrima , ereclo-patentia, 
stricta, laciniis calgcinis longiora, intus lutea, extus apice rosea. 
STAMINA conferta, erecta. Filamenta et Antherae luteae. 
PISTILLUM. Ovarium obconicum, supra convexum, quinquecostatum. Styli 
5 filiformes, erecti, apice recurvuli, lutei, longitudine staminum. 
CAPSULA quinquelocularis; maturam non vidi. 
Habitat in Prom. bon. Spei. Floret mensibus Julio et Augusto. 
Observ. Cum M. rhomboideo e semine Capensi cura Dom. Ecklonis anno 1840 advecta, 
enata est in horto Dyckensi haec distinctissima species. Valde prolifera est, et 
proles ex axillis foliorum infimorum plantae maternae ortae mox radices novas 
agunt; cohaerentes et caespitose confertae remanent, ut tandem ollam compleant. 
